paragraph_text: Pokrajinski park Mount Robson (engleski: Mount Robson Provincial Park) je pokrajinski park na zapadnim obroncima kanadskog Stjenjaka na jugoistoku kanadske pokrajine Britanska Kolumbija. Park je nazvan po planini Mount Robson, koja je svojom visinom od 3.954 m najviša planina kanadskog Stjenjaka, a u potpunosti se nalazi u parku. Ona je opet nazvana po trgovcu krznima i istraživaču iz 19. stoljeća, Colinu Robertsonu. Mount Robson su indijanski starosjedioci, pleme Shuswap, zvali Yuh-hai-has-kun, tj. "planina spiralnog puta".<ref>PP Mount Robson na stranicama BC Parks Preuzeto 4. rujna 2012.